Armando Brambilla

**Armando Brambilla** (1942–2011) var en italiensk katolsk hjelpebiskop i bispedømmet Roma.
## Liv og virke
### Bakgrunn
Armando Brambilla jobbet først som regnskapsfører for byen Cologno Monzese. Den 21. januar 1972 begynte han på seminaret til misjonsfellesskapet i Paradiso, et sekulærinstitutt. Han studerte filosofi og teologi ved bispedømmets seminar i Bergamo.
### Prest
Han ble ordinert til prest den 11. juni 1977. Han tjenestegjorde først i menigheten St. Giustino i Alessandrina og som religionslærer ved Fedro. I 1986 ble han sogneprest i *St. Giustino*. Hanvar også kapellan for sekulærinstituttet i Roma. Han var representant for sitt bispedømme ved bispedømmesynoden i Roma. I mange år tjenestegjorde han som viseprefekt for det sekstende prefektur. Så  studerte han pastoralteologi ved Det pavelige Lateranuniversitetet.
### Hjelpebiskop i Roma
Den 25. mars 1994 utnevnte pave Johannes Paul II ham til titulærbiskop av Iomnium og hjelpebiskop i Roma med spesielt ansvar for sykehuskapellantjenesten og bymisjonrn i den italienske hovedstaden. Kardinalvikar Camillo Ruini vigslet ham til biskop den 7. mai samme år i Lateranbasilikaen; medvigslende var Giuseppe Mani, hjelpebiskop i Roma, og Roberto Amadei, biskop av Bergamo.

Fra 24. oktober 1995 til 8. juni 2010 tjenestegjorde Armando Brambilla som sekretær for Bispekonferansen i den kirkelige region Lazio. Fra 1997 var han bispedømmets delegat for de romerske broderskapene, som han også representerte i Den italienske bispekonferanse (CEI) fra 1999; han hadde vært deres kapellan siden den 29. april 2009. Innen Den italienske biskopskonferanse (CEI) var han også medlem av kommisjonen for pastoraldepartementet for veldedighet og helse. Den 16. november 2009 ble han medlem av Centro per la Cooperazione Missionaria tra le Chiese (Senter for misjonærsamarbeid mellom kirker).

Da han døde den 24. desember 2011, var Brambilla den eldste av de fem hjelpebiskopene i Roma bispedømme.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Bernardino Giraud (1721-1882) *1767
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard av Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899 
* Kardinal Pietro Boetto (1871-1946) *1938
* Kardinal Giuseppe Siri (1906-1989) *1944
* Kardinal Giacomo Lercaro (1891-1976) *1947
* Biskop Gilberto Baroni (1913-1999) *1954
* Kardinal Camillo Ruini (1931-2008) *1983
* Biskop Armando Brambilla (1942-2011) *1994

## Referanser